**แบบ บท. 1**

****

**แบบรับรองไม่มีผลประโยชน์ทับซ้อน**

**เกี่ยวกับการจัดทำร่างขอบเขตของงานหรือรายละเอียดคุณลักษณะเฉพาะของพัสดุ**

**หรือแบบรูปรายการก่อสร้าง และการกำหนดราคากลาง**

**รายการ/โครงการ** ....................................................................................................

ตามมาตรา 13 แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 และมาตรา 13 มาตรา 16 แห่งพระราชบัญญัติวิธีปฏิบัติราชการทางปกครอง พ.ศ. 2539 ประกอบกับ ประกาศมหาวิทยาลัยอุบลราชธานี เรื่อง มาตรฐานจริยธรรมเกี่ยวกับผลประโยชน์ทับซ้อน เพื่อให้เป็นมาตรฐานจริยธรรมในการปฏิบัติหน้าที่ราชการให้มีความโปร่งใสและสุจริต และป้องกันมิให้เกิดปัญหาการขัดกันระหว่างผลประโยชน์ส่วนตนและผลประโยชน์ส่วนรวม

ดังนั้น เพื่อให้การปฏิบัติราชการในส่วนที่เกี่ยวข้องกับการจัดทำร่างขอบเขตของงานฯมีความโปร่งใสและสุจริต เป็นไปตามพระราชบัญญัติฯ และประกาศมาตรฐานจริยธรรมเกี่ยวกับผลประโยชน์ทับซ้อน ข้าพเจ้าขอรับรองตนเองไม่มีผลประโยชน์ทับซ้อนเกี่ยวกับการจัดทำร่างขอบเขตของงานฯตามรายละเอียดดังต่อไปนี้

 **(ส่วนที่ 1) ให้ระบุเครื่องหมาย √ เป็นคณะกรรมการที่เกี่ยวข้อง/ผู้ที่เกี่ยวข้อง**

 เจ้าหน้าที่

 หัวหน้าเจ้าหน้าที่

 คณะกรรมการจัดทำร่างขอบเขตของงานฯ

 บุคคลที่ได้รับมอบหมายจัดทำร่างขอบเขตของงานฯ

 หัวหน้าหน่วยงานของรัฐ หรือผู้ที่ได้รับมอบอำนาจ

**(ส่วนที่ 2) ข้าพเจ้าขอรับรองตนเอง ดังนี้**

 ไม่มีส่วนได้เสียกับผู้ขายหรือผู้รับจ้าง หรือที่ปรึกษา หรือผู้ให้บริการ โดยไม่มีความเกี่ยวข้อง เป็นผู้จัดการ หุ้นส่วนผู้จัดการ กรรมการผู้จัดการ ผู้บริหาร ผู้มีอำนาจในการดำเนินงาน คู่สมรส พ่อ แม่ บุตร พี่น้องร่วมสายโลหิต

ไม่เคยเรียกรับ หรือยอมรับเงินหรือทรัพย์สินอย่างอื่นจากผู้ขายหรือผู้รับจ้างหรือที่ปรึกษาหรือ ผู้ให้บริการ

ไม่เคยเปิดเผยข้อมูลที่เป็นข้อมูลประกอบการตัดสินใจ เพื่อเอื้อประโยชน์ให้กับผู้ขายหรือผู้รับจ้างหรือที่ปรึกษา หรือผู้ให้บริการ อันจะก่อให้เกิดความเสียหายต่อราชการ

ไม่เสนอหรืออนุมัติโครงการ หรือดำเนินการ หรือกระทำนิติกรรมหรือสัญญาซึ่งตนเองหรือ บุคคลอื่น จะได้ประโยชน์อันมิควรได้โดยชอบด้วยกฎหมาย

มีการปฏิบัติต่อผู้ขายหรือผู้รับจ้าง หรือที่ปรึกษา หรือผู้ให้บริการ ตาม พ.ร.บ. กฎกระทรวง ระเบียบ และประกาศที่เกี่ยวข้อง ทุกขั้นตอนอย่างเท่าเทียมกัน

 ลงชื่อ.........................................................................

 (.......................................................)

 ตำแหน่ง....................................................................

**หมายเหตุ กรณีเป็นผู้มีผลประโยชน์ทับซ้อนขอให้แสดงเจตนาโดยการลาออกจากการเป็นคณะกรรมการฯ หรือผู้ที่เกี่ยวข้อง**

**คำอธิบายแบบรับรองไม่มีผลประโยชน์ทับซ้อน (แบบ บท. 1)**

**รายการ/โครงการ** ให้ระบุรายละเอียดชื่อรายการ/โครงการ ที่จะดำเนินการจัดทำร่างขอบเขตของงาน หรือรายละเอียดคุณลักษณะเฉพาะของพัสดุหรือแบบรูปรายการก่อสร้าง และการกำหนดราคากลาง ภายใต้ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ดังต่อไปนี้

 - หมวด 2 การซื้อหรือจ้าง ส่วนที่ 2 ข้อ 21

 - หมวด 3 งานจ้างที่ปรึกษา ส่วนที่ 2 ข้อ 103

- หมวด 4 งานจ้างออกแบบหรือควบคุมงานก่อสร้าง ส่วนที่ 2 ข้อ 139

**ส่วนที่ 1** ให้ระบุเครื่อง √ ตำแหน่งที่เกี่ยวข้องในการดำเนินการเกี่ยวกับการกำหนดขอบเขตของงานฯ ดังนี้

 - เจ้าหน้าที่

- หัวหน้าเจ้าหน้าที่

- คณะกรรมการจัดทำร่างขอบเขตของงานฯ

- บุคคลที่ได้รับมอบหมายจัดทำร่างขอบเขตของงานฯ

- หัวหน้าหน่วยงานของรัฐ หรือผู้ที่ได้รับมอบอำนาจ

**ส่วนที่ 2** ให้คณะกรรมการหรือผู้ที่เกี่ยวข้องตามที่ระบุไว้ในส่วนที่ 1 รับรองตนเองว่าไม่มีส่วนได้เสียตามที่กำหนดไว้ทุกข้อ กรณีที่เห็นว่ามีส่วนได้เสียในข้อใดข้อหนึ่ง คณะกรรมการหรือผู้ที่เกี่ยวข้องจะต้องลาออก จากการดำเนินการจัดทำร่างขอบเขตของงานหรือรายละเอียดคุณลักษณะเฉพาะของพัสดุหรือแบบรูป รายการก่อสร้าง และการกำหนดราคากลาง